გრეგარინები - ვიკიპედია

# გრეგარინები

### ვიკიპედიიდან

გრეგარინები (Gregarinida), უმარტივესი ცხოველების რიგი სპორიანების კლასისა. პარაზიტობენ უხერხემლო ცხოველების ნაწლავებსა და სხეულის ღრუში. მათი სხეული ან დაუნაწევრებელია, ან 2-3-ნაწევრიანი (დეიტომერიტი, პროტომერიტი, ეპიმერიტი) უჯრედისაგან შედგება. გრეგარინები მოძრაობენ ექტოპლაზმაში განლაგებული ფიბრილების - მიონემების შეკუმშვით. იყოფიან 2 ქვერიგად: შიზოგრეგარინები (Schizogregarinida) და ნამდვილი გრეგარინები (Eugregarinida). ნამდვილი გრეგარინების სასიცოცხლო ციკლი რთულია: სქესობრივი გამრავლების ფაზაში მყოფი გრეგარინები ანუ გამონტები წყვილდებიან და ე. წ. სიზიგიუმს ქმნიან. თითოეული გამონრის ბირთვი მრავალჯერ იყოფა. წარმოიქმნება გამეტები, ხოლო მათი დაწყვილების შედეგად - ზიგოტები. ზიგოტა გარსით იფარება და გარდაიქმნება ოოცისტად, რომლეშიც გრეგარინების პატარა უჯრედები - სპოროზოიტი ჩნდება. სპოროზოიტები ახალი დასნებოვნების წყაროა.

სტატიაში გამოყენებულია ქართული საბჭოთა ენციკლოპედია.
Retrieved from "http://ka.wikipedia.org../../../%E1%83%92/%E1%83%A0/%E1%83%94/%E1%83%92%E1%83%A0%E1%83%94%E1%83%92%E1%83%90%E1%83%A0%E1%83%98%E1%83%9C%E1%83%94%E1%83%91%E1%83%98.html"

კატეგორიები: ქსე-ის მასალები | სპორიანები

##### Views

- სტატია
- განხილვა
- მიმდინარე შესწორება

##### ძიება